
Ministru kabineta noteikumi Nr. 528
Ludzā 2022. gada 23. augustā (prot. Nr. 41 26. §)
Par kopuzņēmuma "Svarīgas digitālās tehnoloģijas" un Latvijas Republikas Izglītības un zinātnes ministrijas administratīvo nolīgumu
Izdoti saskaņā ar Ministru kabineta iekārtas likuma 31. panta pirmās daļas 2. punktu
· 1. Kopuzņēmuma "Svarīgas digitālās tehnoloģijas" un Latvijas Republikas Izglītības un zinātnes ministrijas administratīvā nolīguma (turpmāk – nolīgums) projekts ar šiem noteikumiem tiek pieņemts un apstiprināts.
· 2. Nolīgumā paredzēto saistību izpildi koordinē Izglītības un zinātnes ministrija.
· 3. Nolīgumā par finansēšanu atbildīgās valsts iestādes pienākumus Izglītības un zinātnes ministrijas vārdā īsteno Latvijas Zinātnes padome saskaņā ar Padomes 2021. gada 19. novembra Regulas (ES) 2021/2085, ar ko izveido kopuzņēmumus pamatprogrammā "Apvārsnis Eiropa" un atceļ Regulas (EK) Nr. 219/2007, (ES) Nr. 557/2014, (ES) Nr. 558/2014, (ES) Nr. 559/2014, (ES) Nr. 560/2014, (ES) Nr. 561/2014 un (ES) Nr. 642/2014 (OV L 427/17, 2021. gada 30. novembris), 127. panta 2. punktu.
· 4. Nolīgums stājas spēkā tā 16. pantā noteiktajā laikā un kārtībā.

